Charles Hamilton Smith

Charles Hamilton Smith, naixito d'os Países Baixos austriacos o 26 d'aviento de 1776 y muerto en Plymouth (Reino Uniu) o 21 de setiembre de 1859, estió un naturalista, militar, artista, debuixant y espía britanico.

Prencipió a suya carrera militar en 1787, estudiando en Academias militars austriacas d'Artillería y d'Incheniería militar en Mechelen y Leuven (en l'actual Belchica, que en ixe inte feba parte d'os dominios austiacos), partecipando dimpués con l'Exercito britanico en as Guerras revolucionarias francesas y en as Guerras napoleonicas, rematando a suya carrera militar en os anyos 1820.

Cuan remató a suya carrera militar, prencipió una exitosa carrera artistica y cientifica, destacando por os suyos debuixos de uniformes militars, pero también de temas naturalisticos, dica plegar a la cifra de mas de 38.000 debuixos que se li conoixen.

Categoría:Debuixants d'o Reino Uniu
Categoría:Espías d'o Reino Uniu
Categoría:Naturalistas d'o Reino Uniu
Categoría:Militars d'o Reino Uniu
Categoría:1776 (naixencias)
Categoría:1859 (muertes)